  Наталья Тетерина 2019-тӥ арын «Демография» йӧскалык ӵектосэз быдэстон понна Удмуртилы 1,77 миллиард манет висъялозы. Со сярысь 25-тӥ толсуре элькунысь Кун Кенешын улосвыллэн тӧроез Александр Бречалов ивортӥз. Озьы ик со ватсаз, эшшо 3,5 миллиард манет Удмуртие внебюджетной фондъёсысь вуоз. Ӵектослы висъям коньдонысь 4,6 миллиард манетэз семьяослы нылпи вордскемен валче юрттэтлы кошкоз (огпол сётӥськись тыриськонъёс, анай капитал, ЭКО). 515 миллион манетэз нылпи садъёс-яслиос пуктонэ кутозы. Александр Бречаловлэн кылъёсызъя, элькунын ваньзэ 12 нылпи садъёс-яслиос пуктозы (котькудӥз 80 интылы). Школалэсь азьвыл дышетон ужъюртъёс Алнашын, Шарканын, Глазкарын, Хохрякиын, Вавожын, Дэбесын, Камбаркаын, Пичи Пургаын, Сигаевоын, Изгуртын, Уваын но Кезын кылдозы. Со сяна, Вавож ёросысь Выль Бия гуртын 60 интылы нылпи сад усьтон понна юрт басьтозы. 2020-2021 аръёсы ӵектос улсын элькунын эшшо 19 нылпи садъёс-яслиос пуктыны чаклало. Тегъёс: Ижкар Удмуртия нылписад пиналъёс семья Мерлык АлександрБречалов  